Vazhdojnë protestat në Venezuelë
Inflacioni i lartë, krimet e dhunshme dhe mungesa kronike e mjeteve bazë të jetesës, janë duke shkaktuar mes popullsisë një indinjatë, që është duke e përçarë vendin
Protesuesit anti-qeveritarë goditën me gurë në qytetin verior të Valencias, ndërsa policia ju kundërpërgjigj me plumba gome. Në kryeqytetin Karakas, gratë venezueliane dolën nëpër rrugë, ndërsa fermerët protestonin nëpër mitingje rivale, paqësore. Sot Venezuela është një vend i ndarë, në të ashtuqujturit Chavista të Presidentit Nicolas Maduro nga njëra anë. ... Dhe nga ana tjetër, një lëvizje masive anti-qeveritare. Gerver Torres është specialist për Amerikën Latine me organiztaën Gallup. Ai thotë se të dhënat nga anketimet në vitin 2012, tregojnë se venezuelianët kanë përjetuar një keqësim të konsiderueshëm të cilësisë së jetës. Mark Weisbrot, një nga drejtuesit e Qendrës për Studime Politike dhe Ekonomike në Washington, mendon ndryshe. Ai thotë se opozita e Venezuelës nuk mund të fitojë përmes votimeve, prandaj është duke protestuar dhe ai pranon se ka “një lloj legjitimiteti” bazuar tek krime në rritje të vendit, inflacioni i theksuar dhe mungesat kronike. Kanë kaluar më tepër se tre javë, që nga fillimi i protestave. Opozita e Venezuelës i refuzoi bisedimet për krizën që i kërkoi qeveria, në përpjekje për t’u dhënë fund trazirave që shkaktuan 14 të vrarë. Tani për tani, ka pak shenja se protestat mund të qetësohen.